ประจำเดือนเพิ่งมาเป็นวันที่ 2 ค่ะ แล้วรู้สึกว่าช่วงท้องน้อยใหญ่มาก ผิดปกติ ไม่แน่ใจว่าน้ำหนักขึ้นด้วยไหมค่ะ อยากทราบว่าอันตรายไหม (มีอาการตกขาวมาสักพักหนึ่งแล้วด้วยค่ะ)
สวัสดีค่ะ หากประจำเดือนได้มาในช่วงวันที่ที่ควรจะมา และมานาน 2-7 วัน ก็ถือว่าเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะ ดังนั้น การที่ท้องน้อยใหญ่ขึ้น อาจเกิดจาก- การมีน้ำหนักตัวขึ้น ทำให้ไขมันสะสมที่หน้าท้องมากขึ้น ท้องหน้าจึงใหญ่ขึ้น- การมีท้องอืด จากสาเหตุต่างๆ เช่น เป็นอาการที่พบร่วมได้ขณะมีประจำเดือน การทานอาหารมากไป ทานอาหารย่อยยาก ดื่มน้ำอัดลมอัดแก๊สมากไป การมีท้องผูก เป็นต้น- มีซีสต์หรือเนื้องอกในช่องท้องแต่หากเลือดที่ออก ไม่ได้อยู่ในช่วงที่ประจำเดือนควรจะมา ก็อาจไม่ใช่ประจำเดือนก็ได้ ในกรณีนี้ อาจลองตรวจหาการตั้งครรภ์ดูค่ะ ซึ่งหากตรวจไม่พบการตั้งครรภ์ แต่ท้องน้อยยังคงใหญ่ขึ้น โดยที่ไม่ได้เกิดจากการมีน้ำหนักขึ้น หรือคลำได้ก้อนในท้องน้อย แนะนำควรไปพบแพทย์เพื่อตรวจค่ะส่วนตกขาว หากไม่ได้มีตกขาวสีเหลืองเขียวคล้ายหนอง ไม่มีแสบหรือคันช่องคลอด ไม่มีกลิ่นเหม็นผิดปกติ ก็ถือว่าเป็นตกขาวที่ปกติดีค่ะ